钦定古今图书集成/明伦汇编/闺媛典/第361卷 > 程洛宾
## 钦定古今图书集成/明伦汇编/闺媛典/第361卷 > 程洛宾

按《侍儿小名录》：程洛宾，长水人，为京兆参军李华所
录。自安史乱，常分南北。华后为江州牧，登庾楼，见中
流沿棹，有鼓胡琴者，李丧色而言曰：“振弦者宛如故
旧。”令问之，乃岳阳郡民王氏之舟。询其操弦者，是所
录侍人也。王氏寻令抱四弦而至，李转加凄楚，问其
姓，对云：“是陇西李氏，父曾为京掾。自禄山之乱，父仓”
皇剑，外母程氏乃流落襄阳。父母俱有才学，所著篇
章，常记心口。因诵数篇，乃李公往年亲制，泫然流涕，
且问洛宾所在，投弦再拜，呜咽而对曰：“已为他室矣。”
李叹曰：“是知父子之性，虽间而亲，骨肉之情，不期而
会。”便令归宅，揖王君别求淑姬，赍币诣洛宾。使回，洛
宾寄诗曰：“鱼雁回时写报音，难凭锉”蘗数年心。虽然
情断沙叱利，争奈平生怨恨深。